Visit Site
Recommended byColombia
కేంద్ర ఆర్థిక శాఖమంత్రి అరుణ్ జైట్లీ కిడ్నీ మార్పిడి నిమిత్తం ఆసుపత్రిలో చేరిన విషయం విదితమే. గత వారం పీయూష్ గోయల్‌కు ఆర్థిక శాఖ అదనపు బాధ్యతలు అప్పగించారు. తాను జైట్లీని కలిసి చర్చించానని, కొన్ని అంశాలపై స్పష్టత ఇచ్చారని చెప్పారు. బ్యాంకింగ్ రంగం ఆర్థికంగా స్థిరపడే విధంగా ప్రభుత్వం చర్యలు తీసుకుంటుందన్నారు. గత ప్రభుత్వ హయాంలో బ్యాంకులు అనేక కంపెనీలకు ఎడాపెడా రుణాలు ఇచ్చాయన్నారు. ఆర్థిక పరిస్థితి మందగించడంతో, రుణ గ్రహీతలు రుణాలు చెల్లించలేకపోయారన్నారు. బ్యాంకుల ప్ర‌తిష్ట దెబ్బతినే విధంగా అనేక కుంభ‌కోణాలు బయటపడుతున్నాయన్నారు. రిజర్వు బ్యాంక్ ఆఫ్ ఇండియా ఆదేశాలతో బ్యాంకులను సరైన దారిలో నడిపిస్తామని, ఉద్యోగులు, కస్టమర్ల సహకారంతో ఆర్థికాభివృద్ధిని సాధిస్తామన్నారు. ఇష్టం వచ్చినట్లు రుణాలు ఇవ్వడం వల్లనే బ్యాంకుల్లో నిరర్థక ఆస్తుల విలువ పెరిగిందన్నారు. రుణాల పున‌ర్ వ్య‌వ‌స్థీక‌ర‌ణ ప‌థ‌కాల‌ను అమలు చేయకుండా బ్యాంకులకు ఆదేశాలు ఇచ్చామన్నారు. విద్యుత్, నిర్మాణం, వౌలిక సదుపాయాల రంగాలకు చెందిన‌ సంస్థలు 2009 సంవత్సరం నుంచి పెద్ద ఎత్తున బ్యాంకులకు రుణాలను బకాయి పడ్డాయని ఆయన చెప్పారు. బ్యాంకుల ఇమేజిని పెంచే వీటి ఆర్థిక స్థితిని పటిష్టంచేయడమే తమ ముందున్న లక్ష్యమని కేంద్ర మంత్రి పీయూష్ గోయెల్ చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.